Julie Remen Midtgarden

Julie Remen Midtgarden (født 1984) er en norsk politiker (H) som fra oktober 2023 er byråd for utdanning i Oslo kommune.

Hun var generalsekretær i Unge Høyre fra 2009 til 2012, byrådssekretær for presse og informasjon for Oslos byrådsleder Stian Berger Røsland fra 2014 til 2015, politisk rådgiver for arbeids- og sosialminister Anniken Hauglie fra 2016 til 2018 og statssekretær for kunnskapsminister Jan Tore Sanner fra 2019 til 2020. Da Eirik Lae Solberg ble byrådsleder i Oslo etter valget i 2023, ble Remen utnevnt til byråd for kunnskap og oppvekst.

Remen har arbeidet i PR-byråene Burson-Marsteller, Zynk og Storm Samfunn, der hun i sistnevnte var partner og daglig leder.

Hun har bachelorgrad i statsvitenskap med fordypning i retorikk fra Universitetet i Oslo fra 2007, masterstudier fra Senter for teknologi, innovasjon og kultur ved Universitetet i Oslo samt masterstudier i ledelse fra BI.

Referanser

Eksterne lenker 
 

Høyre-politikere i Oslo
Tillitsvalgte i Unge Høyre
Norske kommunikasjonsfolk
Alumni fra Universitetet i Oslo
Alumni fra Handelshøyskolen BI
Personer fra Porsgrunn kommune
Byråder i Oslo
Statssekretærer i Regjeringen Solberg
Statssekretærer fra Høyre